**LIETUVOS RESPUBLIKOS SVEIKATOS APSAUGOS MINISTRAS**

**Į S A K Y M A S**

**DĖL UŽKREČIAMŲJŲ LIGŲ SUKĖLĖJŲ REGISTRAVIMO IR INFORMACIJOS PERDAVIMO TVARKOS**

1999 m. birželio 1 d. Nr. 265

Vilnius

Vykdydamas Lietuvos Respublikos žmonių užkrečiamųjų ligų profilaktikos ir kontrolės įstatymo (Žin., 1996, Nr. 104-2363) 4 straipsnio reikalavimus,

1. TVIRTINU:

1.1. Užkrečiamųjų ligų sukėlėjų registracijos ir informacijos apie išskirtus užkrečiamųjų ligų sukėlėjus perdavimo tvarką (1 priedas);

1.2. Apskaitos formą Nr. 151-1/a „Pranešimas apie išaugintą užkrečiamųjų ligų sukėlėją“ (2 priedas).

2. Įsakau asmens ir visuomenės sveikatos įstaigų vadovams, kitiems juridiniams ir fiziniams asmenims, akredituotiems sveikatos priežiūrai ar turintiems licencijas užsiimti sveikatinimo veikla, šiuo įsakymu nustatyta tvarka nuo 2000 m. sausio 1 d. teikti informaciją apie išskirtus užkrečiamųjų ligų sukėlėjus.

3. Šio įsakymo vykdymo kontrolę pavedu viceministrui V. Kriauzai.

L. E. SVEIKATOS APSAUGOS

ministro pareigas Mindaugas Stankevičius

PATVIRTINTA

l. e. sveikatos apsaugos ministro pareigas

1999 06 01 įsakymu Nr. 265

1 priedas

**UŽKREČIAMŲJŲ LIGŲ SUKĖLĖJŲ REGISTRACIJOS IR INFORMACIJOS APIE IŠSKIRTUS UŽKREČIAMŲJŲ LIGŲ SUKĖLĖJUS PERDAVIMO TVARKA**

1. Asmens ir visuomenės sveikatos priežiūros įstaigos, kiti juridiniai ir fiziniai asmenys, akredituoti sveikatos priežiūrai ir turintys leidimus verstis užkrečiamųjų ligų sukėlėjų išskyrimu, dauginimu, saugojimu bei jų genų inžinerija, registruoja visus mikrobiologijos laboratorijose išskirtus mikroorganizmus statistinėse formose Nr. 385/a „Maisto produktų tyrimų knyga“, Nr. 253/a „Mikrobiologinių tyrimų žurnalas“, Nr. 252/a „Mikrobiologinių ir parazitologinių tyrimų registravimo žurnalas“, Nr. 381/a „Nuoplovų registravimo žurnalas“ ir/arba įstaigos vadovo patvirtintuose mikrobiologinio tyrimo protokoluose. Informacija apie ištirtas užkrečiamųjų ligų sukėlėjų kultūras laboratorijose saugoma 5 metus.

2. Apie žemiau pateiktame sąraše išvardytus išskirtus užkrečiamųjų ligų sukėlėjus juridiniai ir fiziniai asmenys, akredituoti sveikatos priežiūrai ir turintys leidimus verstis užkrečiamųjų ligų sukėlėjų išskyrimu, dauginimu, saugojimu bei jų genų inžinerija, teikia informaciją teritoriniams visuomenės sveikatos centrams per 3 dienas, o teritoriniai visuomenės sveikatos centrai Užkrečiamųjų ligų profilaktikos ir kontrolės centrui – 2 kartus per mėnesį iki einamojo mėnesio 15 ir 30 d.:

Bacillus anthracis

Compylobacter spp.

Corynebacterium diphtheriae

E. coli O 157

Enterococcus spp., atsparus vankomicinui

Francisella tularensis

Gripo ir paragripo virusas

Haemophillus influenzae b tipas

Yersinia pestis

Yersinia pseudotuberculosis

Neisseria meningitidis

Neisseria meningitidis, atspari penicilinui

Poliomielito virusas

S. aureus, produkuojantis enterotoksiną

Salmonella paratyphi A, B, C

Salmonella spp.

Salmonella typhi

Shigella boydii

Shigella dysenteriae

Shigella flexneri

Shigella sonnei

Staphylococcus aureus, atsparus meticilinui/oksacilinui

Streptococcus pneumoniae, atsparus penicilinui

Streptococcus spp. B grupė

Vibrio cholerae ir jo biocheminiai, antigeniniai ir biologiniai variantai

3. Išauginus aukščiau pateiktame sąraše išvardytų užkrečiamųjų ligų sukėlėjų kultūrą, ne vėliau kaip per 3 darbo dienas informacija apie ją pateikiama teritoriniam visuomenės sveikatos centrui, užpildant apskaitos formą Nr. 151-1/a „Pranešimas apie išaugintą užkrečiamųjų ligų sukėlėją“, o iš teritorinių visuomenės sveikatos centrų informacija teikiama Užkrečiamųjų ligų profilaktikos ir kontrolės centrui 2 kartus per mėnesį iki einamojo mėnesio 15 ir 30 d.

4. Išauginus maro, choleros, tuliaremijos, juodligės sukėlėjų per 12 val. informacija Užkrečiamųjų ligų profilaktikos ir kontrolės centrui pateikiama telefonu, o per 72 val. – teritoriniam visuomenės sveikatos centrui raštu, užpildant apskaitos Nr. 151-1/a formą „Pranešimas apie išaugintą užkrečiamųjų ligų sukėlėjų kultūrą“. Teritorinis visuomenės sveikatos centras per 72 val. raštu pateikia informaciją Užkrečiamųjų ligų profilaktikos ir kontrolės centrui.

5. Užkrečiamųjų ligų profilaktikos ir kontrolės centras informuoja apie išaugintus sukėlėjus bei jų paplitimą apskričių visuomenės sveikatos centrus vieną kartą per ketvirtį.

\_\_\_\_\_\_\_\_\_\_\_\_\_\_

Patvirtinta

Lietuvos Respublikos

l. e. sveikatos apsaugos ministro pareigas

1999 06 01 įsakymu Nr. 265

2 priedas

**Duomenys apie iŠaugintĄ uŽkreČiamŲjŲ ligŲ sukĖlĖjĄ**

|  |
| --- |
| Mikroorganizmo gentis, rūšis Fagotipas, biotipas, serotipas, kolicinotipas (jeigu nustatyta) Jautrumas antibiotikams nustatytas nenustatytas |

**UŽkreČiamŲjŲ ligŲ sukĖlĖjas iŠaugintas iŠ:** klinikinio bandinio aplinkos bandinio

Užkrečiamųjų ligų sukėlėjo išauginimo data\_\_\_\_\_\_\_\_\_\_\_\_\_\_, bandinio registracijos laboratorijoje numeris \_\_\_\_\_\_\_\_\_\_\_\_\_\_\_.

Duomenys apie ligonį ir bandinį, jeigu užkrečiamųjų ligų sukėlėjas išaugintas iš klinikinio bandinio:

|  |
| --- |
| Paciento gimimo data (metai, mėnuo, diena) Paciento lytis vyras moteris  gydytas stacionare gydytas ambulatoriškai tirtas profilaktiškai tirtas dėl kontakto su sergančiu asmeniu |
| Bandinys, iš kurio išaugintas užkrečiamųjų ligų sukėlėjas (pažymėti): |
|  | kraujas |  | pūliai iš žaizdos |  | tepinėlis iš lyties organų |
|  | šlapimas |  | ausų išskyros |  | tepinėlis iš apatinių kvėpavimo takų |
|  | fekalijos |  | akių išskyros |  | skrandžio turinys |
|  | iš viršutinių kvėpavimo takų |  | sinusų punktatas |  | kiti (įrašyti)  |
|  | likvoras |  | patanatominė medžiaga |  |  |

Duomenys apie bandinį, jeigu užkrečiamųjų ligų sukėlėjas išaugintas iš aplinkos bandinio:

|  |
| --- |
| Bandinys tirtas vykdant: kontrolę monitoringą epidemiologinę priežiūrą dėl kitų priežasčių |
| Bandinys, iš kurio išaugintas užkrečiamųjų ligų sukėlėjas (pažymėti): |
|  | žalia mėsa |  | konditerijos gaminiai |  | atviri vandens telkiniai |
|  | žalia paukštiena |  | pienas, pieno produktai |  | baseinai |
|  | žalia žuvis |  | maisto produktai vaikams |  | ploviniai |
|  | kiaušiniai |  | salotos |  | nuotėkos |
|  | kulinarijos gaminiai |  | mėsos produktai |  | kiti (įrašyti)  |
|  | gaminiai iš mėsos, pusfabrikačiai |  | geriamasis vanduo |  |  |

**Užkrečiamųjų ligų Sukėlėjo jautrumas antibiotikams** (pažymėti tik antibiotikus, kuriems sukėlėjas buvo atsparus)

|  |  |  |  |  |  |
| --- | --- | --- | --- | --- | --- |
| Antibiotiko pavadinimas | Žyma apie atsparumą | Antibiotiko pavadinimas | Žyma apie atsparumą | Antibiotiko pavadinimas | Žyma apie atsparumą |
| Ampicilinas |  | Cefazolinas |  | Aztreonamas |  |
| Eritromicinas |  | Cefalotinas |  | Trimetoprimas |  |
| Gentamicinas |  | Ceftazidinas |  | Imipenemas |  |
| Meticilinas |  | Ciprofloksacinas |  | Vankomicinas |  |
| Clindamicinas |  | Cefoperazonas |  | Cefomandolas |  |
| Oksacilinas |  | Amoksicilinas |  |  |  |
| Penicilinas |  | Tetraciklinas |  |  |  |

Pranešimą užpildžiusiojo vardas, pavardė, parašas

Pranešimo užpildymo data

\_\_\_\_\_\_\_\_\_\_\_\_\_\_